hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en en en hy hy hy hy en hy hy en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy
Տեղադրված է Փետրվար 1, 2021 at 09:21 կողմից
Պրահայի Կարլի հետազոտական համալսարանում (Charles University, KapлoB yHиBepcиTeT B Пpare – ÚJOP) որևէ մասնագիտությամբ դոկտորանտուրա ընդունվելու համար դիմորդից պահանջվում է ունենալ ուսման ցանկություն, որը նա պետք է հիմնավորի իր մոտիվացիոն նամակում, ունենա ինքնուրույն ստեղծարար աշխատանք կատարելու մասնագիտական որակներ, սեփական անհատական ուսման պլանը կյանքի կոչելու մեծ ցանկություն և պատասխանատվություն: Միաժամանակ, նա պետք է առաջարկի/ներկայացնի իր ատենախոսության թեման և համալսարանից հնարավոր գիտական ղեկավարի կամ խորհրդատուի անունը: Դոկտորանտուրա ընդունվելուց հետո երկու ամսվա ընթացքում դոկտորանտը պարտավոր է իր գիտական ղեկավարի հետ մշակել և հաստատման ներկայացնել սեփական ուսման /հետազոտության պլանը: Ուսման ընթացքում իրավունք ունի փոփոխություններ կատարել ատենախոսության թեմայում կամ ուսման/հետազոտության պլանում, որը կրկին պետք է ներկայացնի համալսարանի ղեկավարությանը՝ հաստատման: Կարող է նաև ընթացքում դիմել և խնդրել ֆակուլտետի դեկանին, որպեսզի փոփոխի իր ուսման/հետազոտության ձևը կամ ընդհատի ուսումը: Դոկտորանտը կարող է ուսման ընթացքում փոխել գիտական ղեկավարին՝ միաժամանակ ներկայացնելով նոր գիտական ղեկավարի համաձայնությունը և հիմնավորումը: Դոկտորանտը պարտավոր է իմանալ և ենթարկվել համալսարանի կանոնադրությանը, ներքին ընթացակարգերին, մշտական կապ պահպանել գիտական ղեկավարի և խորհրդատուի հետ, իսկ կազմակերպական հարցերով՝ ֆակուլտետի հետ: Մյուս կողմից, համալսարանը պարտավորվում է դոկտորանտի ուսման և հետազոտությունների իրականացման համար ապահովել համապատասխան աշխատանքային պայմաններ: Այս հետազոտական համալսարանում բարձրագույն կրթության երրորդ մակարդակի «ուսանողակենտրոնությունը» ակնհայտ է, ամեն ինչ արվում է հոտազոտող-ասպիրանտի նախաձեռնությունները խրախուսելու, ինքնուրույնությունը զարգացնելու համար: Ըստ էության դոկտորանտը որևէ խիստ պարտավորություն չունի և ազատ է իր հետազոտական աշխատանքն պատշաճ կերպով իրականացնելու համար։ Ընթացքում նա կարող է որոշակի դասախոսություններ ունկնդրել սեփական նախասիրությունների շրջանակներում, կապ հաստատել ու համագործակցել այլ գիտնականների կամ գործարարների հետ, որոնք հետաքրքրված կարող են լինել դոկտորանտի հետազոտություններով։
Ավարտելով իր հետազոտական աշխատանքը, որ կարող է տևել 3-4 տարի, դոկտորանտն այն ներկայացնում է պաշտպանության, մինչ այդ արդեն ունենալով մասնագետ-գիտնականների գրավոր կարծիքն իր աշխատանքի վերաբերյալ։ Ընդ որում գնահատող գիտնականներից առնվազն մեկը պետք է լինի Չեխիայի այլ համալսարանից, մեկն էլ՝ այլ երկրից։ Ատենախոսության պաշտպանությունը վերջում վեր է ածվում ուղղակի հետաքրքիր ու գեղեցիկ ծեսի, որովհետև բոլորի համար արդեն պարզ է կատարված աշխատանքի կշիռը, դրա էությունն ու բնույթը, կապը տնտեսության կամ մարդկային կենսագործունեության կոնկրետ ոլորտի հետ։
Մեզ մոտ հարկավոր է բարձրագույն կրթության երրորդ մակարդակի այնպիսի հայեցակարգային ու օրենսդրական բարեփոխումներ, որ խրախուսվեն ինքնուրույն-որակյալ ու Հայաստանի տնտեսական զարգացմանը միտված գիտական հետազոտությունները: Մինչդեռ այժմ մենք բոլորս յուրաքանչյուր պաշտպանվող ատենախոսության մեջ փնտրում ենք համընկնումներ, արտագրություններ, որովհետև վստահ ենք, որ այդ ատենախոսությունները մեծամասամբ ինքնանպատակ են, հետագայում որևէ տեղ չեն կիրառվելու: Հրապարակի վրա գտնվող օրինագիծը հարկավոր է դիտարկել այս տեսանկյունից, որպեսզի վաղը, օրինագիծն ընդունվելու պարագայում, կրկին չհայտնվենք «կոտրած տաշտակի» առջև։
Ձեզ կարող է հետաքրքրել նաև
Հատուկ Սերժ Սարգսյանի, փեսաների, դրածոների, իրենց վեցերի, ճտերի և նախկին ու ներկա ծախած ու ծախվածների համար։
Տեղադրվել է - Փետրվար 22, 2021 0
Նախ Ղարաբաղ չի այլ Արցախ և եթե 2018 թվականի ձեզ մերժելը հակա Արցախյան շարժում էր, ապա ինչո՞ւ չկանխեցիք այդ շարժումը,…
Հանրապետության նախագահ Արմեն Սարգսյանի ելույթը ութերորդ գումարման Ազգային ժողովի առաջին նիստում
Տեղադրվել է - Օգոստոս 2, 2021 0
Վեհափա՛ռ Տեր, Հարգելի՛ նախագահող, Հարգելի՛ պատգամավորներ, Շնորհավորում եմ ութերորդ գումարման Ազգային ժողովի առաջին նիստի առիթով: Շնորհավորում եմ խորհրդարան անցած քաղաքական…
Տեղադրվել է - Հունվար 13, 2021 0
Ի՞նչ նոր գործոններ են ազդում արդի քաղաքականության վրա Ալբերտ Այնշտայնի նման գիտնականները հայտնի են ամբողջ աշխարհում, բայց քչերն են հասկանում…
Տեղադրվել է - Փետրվար 24, 2021 0
Սոցիալական պետության էությունն այն չի, որ պետական բաժնեմասով առողջապահական հիմնարկի տնօրենը ստանա հինգ միլիոն դրամ աշխատավարձ, իսկ համանման մասնավոր հիմնարկի…
Տեղադրվել է - Հունվար 26, 2021 0
Համազգային քննարկման թեման է, թե ով է գնալու մի քանի ամսով, շաբաթով, օրով թե ժամով ԱՄՆ դեսպան կամ աշխարհի որևէ…
Leave a comment Չեղարկել պատասխանը
Ձեր էլ. Փոստի հասցեն չի հրապարակվի:
Պահպանեք իմ անունը, էլփոստը և վեբ-կայքը այս բրաուզերում `հաջորդ անգամ մեկնաբանություն տալու համար:
Մուտքագրեք վերևում ցուցադրված տեքստը.:
Քաղաքականության և քաղաքական մեր դաշտի թարմացման անհրաժեշտության մասին
ԱՐՑԱԽԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՀԱՅՏԱՐԱՐՈՒԹՅՈՒՆԸ
ՀՀ Վարչապետ Նիկոլ Փաշինյանին
© 2020 Արդարություն Կուսակցություն: Բոլոր իրավունքները պաշտպանված են: